ประกาศกรมโยธาธิการและผังเมืองประกาศกรมโยธาธิการและผังเมืองเรื่อง กำหนดหลักเกณฑ์การใช้ประโยชน์ในทรัพย์สินเพื่อประโยชน์ในการวางและจัดทำผังเมืองรวมในท้องที่จังหวัดกระบี่ (ฉบับที่ ๒) ตามที่ได้มีการตราพระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ ๗๒ จังหวัด พ.ศ. ๒๕๔๖ ซึ่งใช้บังคับในท้องที่จังหวัดกระบี่ด้วยและเพื่อประโยชน์ในการวางและจัดทำผังเมืองรวมตามพระราชกฤษฎีกาดังกล่าว อาศัยอำนาจตามความในมาตรา ๑๕ (๓) แห่งพระราชบัญญัติการผังเมือง พ.ศ. ๒๕๑๘ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ มาตรา ๕๐ และมาตรา ๕๖ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และโดยความเห็นชอบของคณะกรรมการผังเมือง อธิบดีกรมโยธาธิการและผังเมืองในฐานะเจ้าพนักงานการผัง จึงออกประกาศไว้ดังต่อไปนี้ข้อ ๑ ในประกาศนี้แนวชายฝั่งทะเล หมายความว่า แนวที่น้ำทะเลขึ้นสูงสุดตามปกติทางธรรมชาติบริเวณที่ ๑ หมายความว่า พื้นที่จากแนวชายฝั่งทะเลบริเวณหมู่เกาะพีพี จังหวัดกระบี่เข้าไปในแผ่นดินเป็นระยะ ๕๐ เมตรบริเวณที่ ๒ หมายความว่า พื้นที่ที่ต่อจากบริเวณที่ ๑ ตลอดแนวเข้าไปอีกเป็นระยะ ๑๕๐ เมตรบริเวณที่ ๓ หมายความว่า พื้นที่ที่ต่อจากบริเวณที่ ๒ ตลอดแนวเข้าไปอีกเป็นระยะ ๓๐๐ เมตรข้อ ๒ประกาศนี้ให้ใช้บังคับในพื้นที่บางส่วนในท้องที่บริเวณหมู่เกาะพีพี ตำบลอ่าวนางอำเภอเมืองกระบี่ จังหวัดกระบี่ เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามใช้ประโยชน์ที่ดินเพื่อก่อสร้างอาคารอื่นใด เว้นแต่(๑) อาคารเดี่ยวที่ใช้เป็นอาคารอยู่อาศัย หลังคาอาคารเป็นดาดฟ้าเพื่อใช้หนีภัยที่มีความสูงไม่เกิน ๙ เมตร พื้นที่อาคารรวมแต่ละหลังไม่เกิน ๒๐๐ ตารางเมตร กรณีมีอาคารมากกว่า ๑ หลังต้องมีระยะห่างจากอาคารอื่นโดยรอบไม่น้อยกว่า ๔ เมตร ห่างเขตที่ดินของผู้อื่นไม่น้อยกว่า ๒ เมตรโดยให้ใช้ประโยชน์ที่ดินเพื่อเป็นอาคารได้ไม่เกินร้อยละ ๒๕ ของที่ดินแปลงที่อยู่ในบริเวณที่ ๑ที่ขออนุญาตก่อสร้างอาคารนั้น และต้องห่างจากแนวชายฝั่งทะเลไม่น้อยกว่า ๓๐ เมตร(๒) สระว่ายน้ำที่มีความสูงไม่เกิน ๑ เมตร และต้องห่างจากแนวชายฝั่งทะเลไม่น้อยกว่า๓๐ เมตร(๓) เขื่อน ท่าเทียบเรือ ทางหรือท่อระบายน้ำ(ข) ภายในบริเวณที่ ๒ ห้ามใช้ประโยชน์ที่ดินเพื่อก่อสร้างอาคาร ดังต่อไปนี้(๑) อาคารที่มีความสูงเกิน ๑๒ เมตร(๒) โรงงานทุกประเภทตามกฎหมายว่าด้วยโรงงาน เว้นแต่โรงงานจำพวกที่ ๑ และโรงงานจำพวกที่ ๒ ที่มีพื้นที่น้อยกว่า ๑๐๐ ตารางเมตร(๓) โรงมหรสพ(๔) อาคารเลี้ยงสัตว์ทุกชนิดที่มีพื้นที่ทุกชั้นในหลังเดียวกันหรือหลายหลังรวมกันเกิน๑๐ ตารางเมตร หรือเป็นไปเพื่อการค้าหรือโดยก่อเหตุรำคาญตามกฎหมายว่าด้วยการสาธารณสุข(๕) อาคารขนาดใหญ่ที่มีพื้นที่รวมกันทุกชั้นหรือชั้นหนึ่งชั้นใดในหลังเดียวกันเกิน๒,๐๐๐ ตารางเมตร(๖) ตลาดที่มีพื้นที่ทุกชั้นในหลังเดียวกันหรือหลายหลังรวมกันเกิน ๓๐๐ ตารางเมตรหรือตลาดที่มีระยะห่างจากตลาดอื่นน้อยกว่า ๕๐ เมตร(๗) โรงซ่อม สร้าง หรือบริการยวดยานที่ขับเคลื่อนด้วยเครื่องยนต์ทุกชนิดซึ่งไม่ใช่โรงงานตามกฎหมายว่าด้วยโรงงาน เว้นแต่บริการเกี่ยวกับเรือ(๘) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลว(๙) สถานที่ที่ใช้ในการเก็บน้ำมันเชื้อเพลิงเพื่อจำหน่ายและสถานีบริการน้ำมันเชื้อเพลิงตามกฎหมายว่าด้วยการควบคุมน้ำมันเชื้อเพลิง(๑๐) สถานพยาบาลที่มีเตียงสำหรับผู้ป่วยค้างคืน(๑๑) ศาสนสถานและสถานศึกษา(๑๒) ป้ายหรือสิ่งที่สร้างขึ้นสำหรับติดหรือตั้งป้ายทุกชนิด เว้นแต่ป้ายบอกชื่อเส้นทางที่ได้รับอนุญาตมีความสูงไม่เกิน ๘ เมตร(๑๓) ห้องแถวหรือตึกแถว(๑๔) อาคารที่มีที่ว่างในที่ดินแปลงที่ก่อสร้างอาคารน้อยกว่าร้อยละ ๖๐ ของแปลงที่ดินที่ขออนุญาตก่อสร้างอาคารนั้น(๑๕) ฌาปนสถานตามกฎหมายว่าด้วยสุสานและฌาปนสถาน(๑๖) อาคารเก็บสินค้า อาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เป็นที่เก็บ พัก หรือขนถ่ายสินค้า หรือสิ่งของเพื่อประโยชน์ในทางการค้าหรืออุตสาหกรรมที่มีพื้นที่อาคารรวมกันเกิน ๑๐๐ ตารางเมตร(๑๗) โรงกำจัดมูลฝอย(๑๘) อาคารเก็บวัตถุอันตราย(ค) ภายในบริเวณที่ ๓ ห้ามใช้ประโยชน์ที่ดินเพื่อก่อสร้างอาคาร ดังต่อไปนี้(๑) อาคารที่มีความสูงเกิน ๑๖ เมตร(๒) อาคารตาม (ข) (๒) หรือ (๕)(๓) อาคารตาม (ข) (๑๖) ที่มีพื้นที่ทุกชั้นในหลังเดียวกันหรือหลายหลังรวมกันเกิน๒๐๐ ตารางเมตร(๔) อาคารที่มีที่ว่างในที่ดินแปลงที่ก่อสร้างอาคารน้อยกว่าร้อยละ ๔๐ ของแปลงที่ดินที่ขออนุญาตก่อสร้างอาคารนั้นการวัดความสูงให้วัดจากระดับพื้นดินถึงส่วนที่สูงที่สุดของอาคารข้อ ๓ ภายในบริเวณพื้นที่ที่กำหนดตามข้อ ๒ ห้ามใช้ประโยชน์ที่ดินเพื่อก่อสร้างอาคารที่มีลักษณะของหลังคาเป็นรูปทรงอื่นใดที่มิใช่รูปทรงหลังคาตามแบบสถาปัตยกรรมที่เหมาะสมกับท้องถิ่นหรือตามที่ท้องถิ่นกำหนดและพื้นที่หลังคาต้องมีสีกลมกลืนธรรมชาติ ได้แก่ สีอิฐ สีดินเผา สีน้ำตาลสีเทา สีเขียวใบไม้ หรือสีอื่นตามที่กำหนดโดยข้อบัญญัติท้องถิ่นข้อ ๔ ภายในบริเวณที่ ๑ ที่ ๒ และที่ ๓ ห้ามก่อสร้างอาคารที่มีห้องใต้ดิน เว้นแต่เป็นห้องลิฟต์ห้องเครื่องยนต์ หรือถังเก็บน้ำใต้ดินข้อ ๕อาคารที่ก่อสร้างในบริเวณตามประกาศนี้จะต้องออกแบบโครงสร้างอาคารโดยผู้ประกอบวิชาชีพวิศวกรรมควบคุมกฎหมายว่าด้วยวิศวกร โครงสร้างอาคารต้องเป็นคอนกรีตเสริมเหล็กข้อ ๖ให้ผู้มีอำนาจหน้าที่ในการควบคุมหรืออนุญาตก่อสร้างอาคารหรือประกอบกิจการในเขตท้องที่บริเวณหมู่เกาะพีพี ตำบลอ่าวนาง อำเภอเมืองกระบี่ จังหวัดกระบี่ ปฏิบัติการให้เป็นไปตามประกาศนี้ข้อ ๗[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒ พฤษภาคม พ.ศ. ๒๕๔๘สว่าง ศรีศกุนอธิบดีกรมโยธาธิการและผังเมืองเจ้าพนักงานการผังวชิระ/ตรวจ๑๒ กรกฎาคม ๒๕๔๘สุเมธ/ปรับปรุง๑๑ พฤศจิกายน ๒๕๕๘[๑] รก.๒๕๔๘/พ๔๐ง/๑๑/๓๐พฤษภาคม ๒๕๔๘